วันที่ 6 มี.ค. 67
ผู้ก่อเหตุ
ประธานชุมชมวัดบุปผาราม
เวลาประมาณ 18.30 น.
ณ ด้านใน/หน้าศาลาปิ่นเพชร
ผู้ช่วย ผอ.เขตธนบุรี ประสานงานอยู่หน้าประตูวัดบุปผาราม

ประธานชุมชนวัดบุปผารามแสดงพฤติกรรมนักเลงหยาบคาย ตะโกนด่าและไล่ดิฉันออกจากศาลาฯ พร้อมแสดงท่าทางใหญ่โตและใช้คำพูดที่ขาดความรับผิดชอบ/ ไม่เห็นความตั้งใจของคนที่มาช่วย ดังนี้
- เข้ามาวุ่นวายในศาลาฯ 
- มีคนเอาของภายในวัดไป
- เมื่อดิฉันบอกว่า ติดป้ายประกาศสิคะ
   เขาตะโกนว่า  ที่นี่ผมใหญ่สุด !!!
- คุณไม่ใช่คนชุมชนวัดบุปผาราม แต่อยู่ในซอยโน้น ไม่ต้องมายุ่งที่นี้
- เมื่อคืนก็มาวุ่นวายตอนกลางคืน
- ของในวัดนี้ ให้เฉพาะผู้ประสบภัยเท่านั้น คนอื่นห้ามมากิน

ในขณะที่ตะโกนด่าดิฉัน มีเจ้าหน้าที่เขตธนบุรี อยู่ในบริเวณนั้นหลายคน จากนั้นดิฉันเดินไปบอก ผู้ช่วย ผอ.เขตธนบุรี ให้ทราบและตักเตือนประธานฯให้ได้หยุดแสดงพฤติกรรมดังกล่าว แต่ผู้ช่วยฯ ขอให้ดิฉันใจเย็นๆ และขอตัวไปรับของบริจาคหน้าวัด

ดิฉันขอให้ข้อมูลเพิ่มเติมดังนี้
เมื่อวานนี้ 5 มี.ค. 67 ช่วงบ่าย ดิฉันเข้ามาในวัดบุปผาราม  เพื่อเยี่ยมเยียนดูการจัดการ ได้พบ ผอ. เขตธนบุรี และช่วยเจ้าหน้าที่หญิง (ปุ๋ม) พาไปเอากระดาษไวท์บอร์ดที่สำนักงานชุมชนวัดบุปผาราม และพาไปที่บ้านดิฉันในซอยแตงโม เพื่อเอาปากกาเขียนกระดาน ซึ่งเป็นสิ่งที่เต็มใจช่วยเหลือในฐานะมนุษย์

ต่อมาเมื่อคืนนี้ช่วง 21.30-22.30 น. ดิฉันเข้ามาที่วัดบุปผารามและไปติดต่อพูดกับเจ้าหน้าที่เทศกิจ 3 นายที่อยู่เวร แล้วจึงเข้าไปในศาลาฯ เพื่อเยี่ยมชาวบ้านและเอาของขวัญไปให้เด็กที่ดิฉันรู้จัก ด้วยความตั้งใจมาช่วยรับฟังความทุกข์ใจและหากช่วยอะไรได้ก็ยินดี ในฐานะมนุษย์ด้วยกัน มิได้คิดว่าตัวเองอยู่ในชุมชนฯหรือไม่

จากนั้นดิฉันออกมาช่วยจัดเสื้อผ้าบริจาคให้เป็นระเบียบ และกลับบ้านโดย "มิได้หยิบสิ่งใดติดมือติดตัวออกไปแม้แต่ชิ้นเดียว" ซึ่งเจ้าหน้าที่เทศกิจก็รู้เห็นการกระทำของดินฉันทุกอย่าง แต่ประธานฯ ไม่ได้มาอยู่ดูแลในตอนนั้น จึงไม่ทราบว่าประธานฯ พูดด่าดิฉันด้วยข้อมูลใด สิ่งของหายไปได้อย่างไร ในเมื่อมีเจ้าหน้าที่เทศกิจเฝ้าอยู่ตลอดเวลา 
ดังนั้นพฤติกรรม/คำพูดของประธานฯ จึงไม่มีมูลความจริงแต่อย่างใด

สำหรับวันนี้ 6 มี.ค. 67 ประมาณ 17.30 น. ดิฉันตั้งใจนำรูปภาพและสีไม้ต่างๆมาให้เด็กได้ระบายสีเพื่อผ่อนคลาย โดยตอนที่จัดโต๊ะนำอุปกรณ์ระบายสีมาจัดวาง ท่าน ผอ.เขตธนบุรี พร้อมเจ้าหน้าที่เขตธนบุรี ได้เดินตรวจงานอยู่บริเวณนั้น และเดินมาดูตรงโต๊ะจัดกิจกรรมระบายสี ท่าน ผอ.มิได้แสดงท่าทางขัดขวาง หรือพูดจาห้ามปรามการกระทำของดิฉันแต่อย่างใด ซึ่งดิฉันเข้าใจว่าท่านผอ.เข้าใจในเจตนาดีของดิฉัน และสนับสนุนกิจกรรมนี้
จากนั้นจึงเดินเข้าไปเยี่ยมคุณป้าที่รู้จักกันในศาลาฯ โดยมีเด็กในชุมชนต่างๆ ที่มากับพ่อแม่ ได้มาร่วมวาดรูป/ระบายสีด้วย และบางคนก็ได้ชงโอวัลตินซองทานกันแค่ 2 ซอง และน้ำเย็น 2-3 ขวด และมีคุณป้าที่พักอาศัยในวัด มาขอทานโอวัลติน 1 ซองเท่านั้น

แต่ประธานฯขาดจิตใจความเป็นมนุษย์ ไม่เคยขอบคุณ/ขอบใจ แต่ใช้คำหยาบคายและแสดงความโอหังใหญ่โตบอกว่า "ที่นี่ผมใหญ่ที่สุด!!!" ซึ่งที่นี้เป็นวัด ท่านเจ้าอาวาสใหญ่ที่สุด ไม่ใช่ประธานฯ!!!

ดิฉันทราบว่าทุกท่านเหนื่อยและมีภารกิจหนักกันมาก แต่เพื่อเป็นบทเรียน มิให้ประธานฯคนนี้ แสดงความใหญ่โตโอหังอีกต่อไป

จึงขอร้องเรียนให้ท่าน ผอ.เขตธนบุรี ได้ตรวจสอบข้อเท็จจริง โดยดิฉันพร้อมเข้าพบเพื่อให้กระบวนการตรวจสอบเป็นไปอย่างบริสุทธิ์ยุติธรรมค่ะ
ขออภัยที่รบกวนท่าน 
ขอขอบพระคุณที่รับฟังและให้ความเป็นธรรมแก่ดิฉันค่ะ